આધ્યાત્મિક પ્રગતિનું બીજુ મોજું જેમને હું ‘ઉચ્ચતર’ ધર્મો અને તત્વવિદ્યાઓ કહું છું તેમના ઉદગમ સાથે સંકળાયેલું છે. ઈ.સ. પૂર્વે આઠમાં સૈકાથી – પ્રાચીનતમ ઈઝરાયલી પયગંબરોના સમયથી – પયગંબર મહંમદના સમય સુધી – ઈ.સ. સાતમા સતક સુધી આ મોજું પ્રસરેલું છે. અસંખ્ય લોકોએ આ બીજા મોજાંનો વિશેષ રૂપથી નિર્દેશ કર્યો છે. આ સમયને તેમણે ‘ધરીયુગ’ નામ આપ્યું છે. સમગ્ર માનવ ઈતિહાસ તેની આસપાસ ઘૂમે છે તે અર્થમાં આ ઉચ્ચતર ધર્મોનો આવિર્ભાવ, માનવ ઈતિહાસના આલેખનમાં, ઈશુ પૂર્વે, ઈશુ પઈ વગેરે સ્પષ્ટ રેખાઓ – પૂર્વે અને પછી એવી ભેદરેખાઓ આંકી આપે છે. આ ઉચ્ચતર ધર્મોના આવિર્ભાવ પછી માનવ ઈતિહાસ પહેલાં જેવો રહ્યો જ નથી.